钦定古今图书集成/历象汇编/乾象典/第032卷 > 《尔雅》 > 《释地》
## 钦定古今图书集成/历象汇编/乾象典/第032卷 > 《尔雅》 > 《释地》

觚竹、北户、西王母、日下，谓之“四荒。”

〈注〉《觚竹》在北，《北户》在南，《西王母》在西，《日下》在东。〈疏〉北户者，即日南郡是也。颜师古曰：“言其在日之南，所谓北户以向日者。日下者，谓日所出处，其下之国也。”

又

《岠》齐州以南，戴日为丹穴。

〈疏〉戴，值也。言去中国以南，北户以北，值日之下，其处名丹穴。

又

东至日所出为《太平》，西至日所入为《大蒙》。

〈疏〉即《淮南子》云“日出扶桑，入于蒙汜”是也。